ब्राज़ील का भूगोल
ब्राज़ील का भूगोल से आशय ब्राज़ील में भौगोलिक तत्वों के वितरण और इसके प्रतिरूप से है जो लगभग हर दृष्टि से काफ़ी विविधतापूर्ण है। दक्षिण अमेरिका पर स्थित यह देश अपने 8,514,877 वर्ग किमी क्षेत्रफल के साथ विश्व का पाँचवाँ सबसे बड़ा देश है। साथ ही लगभग 216 मिलियन जनसंख्या के साथ यह पूरे विश्व में सातवां स्थान पर सबसे अधिक जनसंख्या वाला देश भी है। ब्राज़ील की भूमि सीमाएँ अर्जेण्टीना, उरुग्वे, पैराग्वे, बोलिविया, पेरू, कोलम्बिया, वेनेज़ुएला, गयाना, सूरीनाम और फ्रांसीसी गुयाना का फ़्रेंच क्षेत्र के साथ साझा होती हैं। ब्राज़ील की भौगोलिक संरचना और बायोम में लगभग सभी प्रकार के स्थलरूप पाए जाते हैं। एक ओर इसके दक्षिण पूर्व में अटलांटिक वन हैं तो दूसरी ओर और पूर्व में विस्तृत अटलांटिक महासागर, एक ओर इसके केंद्रीय में सेराडो है, एक ओर इसके पूर्वोत्तर में काटिंगा है, एक ओर इसके पश्चिम में पैंटानल है और एक ओर इसके उत्तर में अमेज़न वर्षावन है। ब्राज़ील का सबसे ऊंचा शिखर पिको दा नेबलीना है जिसकी ऊंचाई समुद्र तल से लगभग 2,994 मीटर है।